《杨道孚墨竹歌》
宋代·吕本中

君不见渭川之阴卧龙横千秋，貌取者谁文湖州。

十年笔意闭貌壤，只今妙手唯杨侯。杨侯画竹尽真迹，功夺造化令人愁。

满堂回头看下笔，扰扰云烟乱晴日。大丛纵横高入云，斜风落叶秋纷纷。

小丛攲倾病无力，傍水长根走苍石。门前车马汗成川，何得阴风动高壁。

杨侯嘻笑辞未工，此意不与丹青同。粉黛初数无一钱费，酒炙能使千家空。

袜材远寄动盈屋，我子画无由穷。剡溪寒藤不难致，须君放手为双丛。

须君放手为双丛，与我俱隐南山中。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。